Цу цIеххьана тIамо гIарбаьхначу турпалхойх вара хIетахь 30 шо герга хилла волу Янди кIотарара орамаш долу Мунаев Iиса а. Соьлжа-гIала ларйеш хиллачу тIемашкахь шуьйра екайолаелира цуьнан цIе, цул тIаьхьа гIала а йитина, тIемалой лаьмнашка дIабахча а, - наха дика тоьшаллаш дора цунна, даима а билгалдоккхура цуьнан шен куьйгакIелахь болчу бIаьхошца йолу юкъаметтигаш а, цуьнан сонта ца хилар а, майралла а.